রপ্তানি উন্নয়ন ব্যুরোর তত্ত্বাবধানে ইংরেজি নববর্ষের শুরুর দিন থেকে বসে এক মাসের ঢাকা আন্তর্জাতিক বাণিজ্য মেলা। মেলা চলাকালে পণ্যের প্রদর্শনী ও বিক্রয়ের জন্য অনেক প্রতিষ্ঠান সেলস এক্সিকিউটিভ, ব্র্যান্ড প্রমোটর বা বিক্রয়কর্মী নিয়ে থাকে। উচ্চ মাধ্যমিক, স্নাতক ও স্নাতকোত্তর পর্যায়ের ছাত্র-ছাত্রীরা কাজের সুযোগ পান সবচেয়ে বেশি। আগে কোনো মেলায় বা ইভেন্টে কাজের অভিজ্ঞতা থাকলে অগ্রাধিকার দেওয়া হয়। সুযোগ থাকে নতুনদেরও। মেলায় খণ্ডকালীন কাজ করতে আগ্রহীরা যোগাযোগ করতে পারেন বিভিন্ন প্রতিষ্ঠানে।